|  |  |
| --- | --- |
| Formulare financiare | http://www.statistica.md/img/vid.gif |

|  |
| --- |
|  |

|  |
| --- |
| * ***Unde pot să găsesc formularul raportului financiar anual?***   **Formularul raportului financiar anual îl găsiţi la rubrica *Infrastructură statistică / Formularele rapoartelor financiare*. Aici puteţi găsi formularul simplificat şi complet.**   * ***Aş vrea să ştiu cine trebuie să prezinte raportul financiar simplificat şi cine pe cel complet?***   **Sistemele de ţinere a contabilităţii şi de prezentare a rapoartelor financiare sînt stipulate in art. 15 al** [**Legii Contabilităţii nr. 113-XVI din 27.04.2007**](http://lex.justice.md/index.php?action=view&view=doc&lang=1&id=324098)  **Art. 15 al Legii contabilităţii prevede următoarele:**  **Raport anual financiar simplificat prezintă entităţile, care nu depăşesc limitele a două din următoarele trei criterii pentru perioada de gestiune precedentă: - totalul veniturilor din vînzări - cel mult 15 milioane de lei; - totalul bilanţului contabil - cel mult 6 milioane de lei; - numărul mediu scriptic al personalului în perioada de gestiune - cel mult 49 de persoane**  **Raport anual financiar complet prezintă entităţile care nu cad sub incidenţa condiţiilor de mai sus.**  **Indiferent de criteriile specificate la alin.(1), sistemul complet în partidă dublă, cu prezentarea rapoartelor financiare complete, este obligatoriu pentru: a) instituţiile publice; b) entităţile de interes public; c) entităţile în al căror capital social cota proprietarului (asociatului, participantului, acţionarului) persoană juridică, ce nu este subiect al sectorului întreprinderilor mici şi mijlocii, depăşeşte 35%, cu excepţia organizaţiilor necomerciale;  d) companiile fiduciare;  e) entităţile importatoare de mărfuri supuse accizelor; f) organizaţiile de microfinanţare, asociaţiile de economii şi împrumut, alte instituţii financiare;  g) casele de schimb valutar şi lombardurile; h) întreprinderile din domeniul jocurilor de noroc.**   * ***Spuneţi-mi vă rog anul acesta care este data limita de prezentare a rapoartelor financiare anuale la Biroul de Statistică?***   **Termenii de prezentare a rapoartelor financiare sînt stipulaţi in art. 38 al legii** [**Legii Contabilităţii nr. 113-XVI din 27.04.2007**](http://lex.justice.md/index.php?action=view&view=doc&lang=1&id=324098)**. În general termenul de prezentare a raportului financiar anual este de 90 de zile următoare anului de gestiune.**  **Termenul concret de prezentare a raportului financiar pentru fiecare entitate se stabileşte de către [organul teritorial de statistică](http://www.statistica.md/pageview.php?l=ro&idc=23&id=2308), adresaţi-vă la Direcţia statistică a raionului (municipiului) respectiv.**   * ***Trebuie de prezentat rapoartele financiare anuale pentru entitatea care are venit din vînzări mai mic de 3 mln. lei, dar este plătitoare de TVA?***   **Sistemele de ţinere a contabilităţii şi de prezentare a rapoartelor financiare sînt stipulate in art. 15 al** [**Legii Contabilităţii nr. 113-XVI din 27.04.2007**](http://lex.justice.md/index.php?action=view&view=doc&lang=1&id=324098)  **Contactaţi** [**organul teritorial de statistică**](http://www.statistica.md/pageview.php?l=ro&idc=23&id=2308) **pentru detalii.**   * ***Spuneţi Vă rog da dacă Birourile de avocaţi sînt obligate să prezinte raportul financiar?***   **Entităţile care ţin contabilitatea în partidă dublă sînt obligate să prezinte raportul financiar. Dacă contabilitatea se ţine în partidă simplă, atunci entitatea decide dacă este necesar sa-l prezinte sau nu.** |

|  |  |
| --- | --- |
| Formulare statistice, formulare tipizate | http://www.statistica.md/img/vid.gif |

|  |
| --- |
|  |

|  |
| --- |
| * ***Cum să ştim ce formulare trebuie completate şi prezentate la statistică, precum si termenul?***   **Întrebarea dată nu are un răspuns unic pentru toţi agenţii economici, deoarece prezentarea formularelor statistice şi financiare depinde de mulţi factori, cum ar fi: genul de activitate, numărul de salariaţi, cifra de afaceri, includerea in eşantion etc. [Organul teritorial pentru statistică](http://www.statistica.md/pageview.php?l=ro&idc=23&id=2308" \t "_blank) anunţă întreprinderea ce formulare trebuie să prezinte şi termenul acestora.**   * ***Aş vrea să întreb dacă e posibil de descărcat de pe pagina web formulare statistice?***   **Formularele statistice sînt disponibile la rubrica *Infrastructură statistică / Formulare statistice.***  **Formularele pot fi descărcate, stocate, tipărite, completate şi prezentate în adresa indicată în formular.**   * ***Este posibil ca completarea formularelor statistice să se faca direct pe site?***   **La momentul actual  nu este posibilă completarea electronică a formularelor statistice şi rapoartelor financiare. La moment se testează portalul *e-Raportare* prin intermediul căruia va fi posbilă completarea electronică. Deocamdată le puteţi doar tipări şi completa manual.**   * ***Am fost la organul teritorial de statistică să prezint SERV-TS pentru luna februarie şi mi s-a spus ca noi în acest an nu mai prezentăm această dare de seamă. Dar nu mi s-a dat nici o înştiinţare tipărită şi îmi este frică să nu ne amendeze.***   **Cercetările statistice integrate pe termen scurt (Munca 1, IND TS, CONS TS, SERV TS, 5-CI, 2-INV) se prezintă de către întreprinderile care au fost incluse în cercetare pentru anul de raport. În fiecare an eşantionul pentru aceste cercetări se modifică. Întreprinderile sînt anunţate de către organul teritorial de statistică (OTS) dacă au fost incluse şi trebuie să prezinte acest raport statistic. Daca OTS nu v-au informat, înseamnă că nu trebuie în anul curent să-l prezentaţi.**   * ***Aş dori să comand facturi de expediţie, la ce preţ sunt şi de ce acte am nevoie fiind persoană juridică?***   **Facturile de expediţie se eliberează contra semnătură persoanelor autorizate conform statutului la prezentarea delegaţiei şi certificatului de atribuire a codului fiscal.**  **Pentru mai multe detalii contactaţi Editura de Imprimate "Statistica"**[**www.editurastatistica.md**](http://www.editurastatistica.md/) **care este responsabilă de tipărirea, înrergistrarea, păstrarea, evidenţa şi eliberarea formularelor tipizate.**   * ***Am nevoie de formularele pentru casarea mijloacelor fixe MF-3, MF-4 şi MF-4 "Buget", MF-6 unde le-aş putea găsi sau procura?***   **Conform** [**Legii Contabilităţii nr. 113-XVI din 27.04.2007**](http://lex.justice.md/index.php?action=view&view=doc&lang=1&id=324098) **formulare tipizate de documente primare se aprobă şi ţin de competenţa Ministerului Finanţelor. Formularele pentru casarea mijloacelor fixe le puteţi accesa pe pagina revistei** [**Contabilitate si audit**](http://www.contabilitate.md/?mod=page&id=64)**.**   * ***Spuneţi, vă rog, unde pot găsi tabelul de pontaj MR-13?***   **Din păcate versiunea electronică a acestui formular nu este disponibilă, însă puteţi utiliza** [**modelul dat**](http://www.statistica.md/public/files/Formulare_tipizate/Tabel_pontaj.xls)**.** |